**6-րդ կրթական հարթակ**

**19-րդ շաբաթ**

**Ստուգողական աշխատանքի ստուգում և ամփոփում։**

**Դասասկզբյան հարց ու պատասխան աշակերտների հետ**

* **Դասը սկսել դպրոցի ուխտով։** *Անհրաժեշտության դեպքում ուխտի տեքստը նորից մեկնաբանել։*

**Քերականություն- Բաղաձայնների ուղղագրությունն ու ուղղախոսությունը Դ-Տ-Թ /էջ 77/:**

* Տ-ն և Թ-ն բառի բոլոր դիրքերում գրվում են այնպես, ինչպես արտասանվում են։ Օրինակ՝ տհաճ, ատել, տնային, զարթնել, կիրթ և այլն։
* Դ-ն հիմնականում գրվում է այնպես, ինչպես արտասանվում է։ Օրինակ՝ դերասան, բարդի, խարդախ և այլն։
* Մի շարք դեպքերում բառամիջում և բառավերջում գրվում է Դ, սակայն արտասանվում է Թ։
* Ր-ից հետո – օրինակ՝ արդար, արդյոք, բարդ, երդիկ և այլն։
* Ձայնավորից հետո – օրինակ՝ դադար, դդում, օդ և այլն։
* Ն-ից հետո – օրինակ՝ անդամ, կենդանի, ընդամենը և այլն**։**

**Գրականություն - «Արդուկն ու մարդուկը» Էդվարդ Միլիտոնյան /էջ 72/:**

* Վարժ կարդա հեքիաթը և քո բառերով հակիրճ ներկայացրու հիմնական գաղափարը:
* Ովքե՞ր են հեքիաթի հերոսները։ Ինչու՞ է այն կոչվում «Արդուկն ու մարդուկը»։
* Ինչպիսի՞ հատկանիշներ ունի գլխավոր հերոսը։
* Հեքիաթի ո՞ր մասն է քեզ հոգեհարազատ, որը՝ ոչ։
* Ի՞նչ պատահեց հեքիաթի վերջում, դու համաձա՞յն ես ավարտի հետ։
* Հորինիր սեփական ավարտը հեքիաթի համար։

**Բառագիտություն**

* **Վերհիշել հետևյալ բառերի նշանակությունները՝**
* *Խորդուբորդ - անհարթ*
* *Աղավաղել – փոխել, խաթարել, փչացնել*
* *Ողորկ - հաթ*
* *Ցասում - բարկություն*
* *Անիրավ – ոչ ճիշտ, ոչ օրինական*
* **Վերհիշել հետևյալ բառերի հոմանիշները՝**
* *Կարծր - պինդ*
* *Տափակ - հարթ*
* *Հսկա – վիթխարի, մեծ*
* *Տարեց - ծեր*
* *Դաժան - անխիղճ*
* **Վերհիշել հետևյալ բառերի հականիշները՝**
* *Առաջ - հետ*
* *Շշնջալ – գոռալ*
* *Վեր – վար*
* *Վշտանալ – ուրախանալ*
* *Կործանել – ստեղծել։*

**Մշակույթ – Բարեկենդան**։ Դասն ամփոփել հետևյալ հարցերով

* Ի՞նչ է նշանակում բարեկենդան։
* Ե՞րբ էին հայերը նշում բարեկենդանի տոնը։
* Ի՞նչ սովորություններ էին կապված տոնի հետ։
* Ի՞նչն էր հաջորդում բարեկենդանին։
* Ավանդաբար ի՞նչ կերակուրներ էին ուտում բարեկենդանի տոնին։
* Ի՞նչ գիտես Մեծ Պահքի մասին։

***Նոր դաս։***

* **Գրականություն -** «Նուկիմ քաղաքի խելոքները» Ավետիք Իսահակյան /էջ 79/
* **Բառագիտություն –** Թեմատիկբառերի բացատրությունները, թեմատիկ հոմանիշներն ու հականիշները
* **Քերականություն –** **Բաղաձայնների ուղղագրությունն ու ուղղախոսությունը Ձ-Ծ-Ց /էջ 83/։**
* **Մշակույթ –** ***Հայկական ավանդական կերակուրներ։***

***Գրականություն - «Նուկիմ քաղաքի խելոքները» Ավետիք Իսահակյան։***

* Վարժ կարդա հեքիաթը և քո բառերով հակիրճ ներկայացրու հիմնական գաղափարը:
* Ովքե՞ր են հեքիաթի հերոսները։ Խելո՞ք են նրանք արդյոք։
* Ինչու՞ Նուկիմ քաղաքի բնակիչները տաքդեղ, խաղող և սալոր չէին տեսել։
* Հեքիաթում անարդարություն տեսնու՞մ ես։
* Քո կարծիքով հե՞շտ է ապրել Նուկիմ քաղաքում։
* Նմանօրինակ ի՞նչ հեքիաթ գիտես։ Պատմիր դասարանում։

**Բառագիտություն**

* Բառատետրում (բացատրական մասում) արտագրել և սովորել հետևյալ բառերն ու դրանց բացատրությունները
* Քսակ - դրամապանակ
* Տաքդեղ - պղպեղ
* Դարսել – իրար վրա դասավորել
* Նիզակ – փայտե երկար կոթով խոցող զենք
* Խուրջին – բրդից կամ կտորից պատրաստված գյուղական պայուսակ
* Բառատետրում գրել և սովորել հետևյալ բառերի հոմանիշները
* Ծախել – վաճառել
* Նետել – շպրտել
* Օրհնել – անիծել
* Միամիտ – դյուրահավատ
* Գլուխ տալ – խոնարհվել
* Բառատետրում գրել և սովորել հետևյալ բառերի հականիշները
* Առաջին - վերջին
* Քնել – արթնանալ
* Վեր – վար
* Ամառ – ձմեռ
* Պայծառ - մռայլ։

***Քերականություն-*** **Բաղաձայնների ուղղագրությունն ու ուղղախոսությունը Ձ-Ծ-Ց /էջ 83/։**

* Ծ-ն և Ց-ն բառի բոլոր դիրքերում գրվում են այնպես, ինչպես արտասանվում են։ Օրինակ՝ ծիծաղ, կայծակ, ցնցուղ, Արցախ և այլն։
* Ձ-ն հիմնականում գրվում է այնպես, ինչպես արտասանվում է։ Օրինակ՝ ձայն, ձյուն, օձիք և այլն։
* Մի շարք դեպքերում բառամիջում և բառավերջում գրվում է ձ, սակայն արտասանվում է ց։
* Ր-ից հետո – օրինակ՝ արձակ, բարձ, դերձակ, խուրձ և այլն։
* Ձայնավորից հետո – օրինակ՝ օձ, օձաձուկ և այլն։
* Ղ-ից հետո – օրինակ՝ դաղձ, դեղձ, դեղձանիկ և այլն։

**Հանձնարարություններ - Կատարել էջ 84-ի վարժություն 1 և 3։**

**Հարցեր և առաջադրանքներ**

* Որոնք են **Ձ-Ծ-Ց** բաղաձայնների ուղղագրության ու ուղղախոսության կանոնները։

**Մշակույթ** - ***Հայկական ավանդական կերակուրներ։***

**Խորոված։** Հայաստանում չկա ոչ մի տոն, որի ժամանակ չմատուցվի հայկական խորոված: Բացի նրանից, որ հայկական խորովածի համը տարբերվում է յուրաքանչյուր այլ բարբեքյուից, այն նաև համարվում է հայկական ժառանգություն:

**Տոլմա։** Տոլման բաղկացած է մսից, բրնձից և սոխից, որոնք փաթաթված են խաղողի տերևներով: Այս հայկական ուտեստը հաճախ ճաշակում են մածունով և սխտորով: Տոլմայի այս տեսակը նույնպես հայկական ժառանգություն է:

**Հայկական լավաշ։** Լավաշը համարվում է ամենատարածված հացի տեսակը Հայաստանում: Լավաշը ցորենի ալյուրից պատրաստված անթթխմոր բարակ հաց է, որը թխվում է թոնրի մեջ և որն անգլալեզու աղբյուրներում հիշատակվում է՝ որպես «հայկական դյուրաբեկ հաց»: 2014 թվականին որոշում է կայացվել ՅՈՒՆԵՍԿՕ-ի մարդկության ոչ նյութական մշակութային ժառանգության ներկայացուցչական ցանկում ներառել Հայաստանի կողմից ներկայացված «Լավաշ. ավանդական հացի պատրաստումը, նշանակությունը և մշակութային դրսևորումները Հայաստանում» հայտը:

**Հարիսա։** Հարիսան պինդ շիլա է՝ պատրաստված ջարդած ցորենից և յուղոտ մսից (հիմնականում հավ կամ ոչխար): Պատրաստման գործընթացը տևում է մոտ 5 ժամ և հանդիսանում է հայկական ավանդությունների անբաժան մասը:

**Սպաս։** Սպասը, թերևս, բոլոր հայերի ամենասիրելի ապուրներից մեկն է: Մածունով պատրաստված այս ապուրն իսկապես շատ համեղ է:

**Ժինգյալով հաց։** Տարբեր տեսակի ուտելի կանաչիներով խճողված բլիթ: Ժինգյալով հաց կարելի է գտնել Հայաստանի բոլոր անկյուններում, սակայն այն ունի արցախյան արմատներ:

**Խաշ։** Ամենահանրահայտ հայկական ուտեստը, որն ուտում են վաղ առավոտյան: Պատրաստվում է տավարի տոտիկներից և մատուցվում է չոր լավաշով, աղով, սխտորով և օղիով: Խաշի սեղանի շուրջ հավաքվելը հայտնի հայկական ավանդույթ է:

**Գաթա։** Անցնենք աղանդերներին: Գաթան հայկական թխվածք է: Ունի տարբեր ձևեր և չափեր: Գաթան համարվում է համար մեկ բրենդը, որը շատ են սիրում Հայաստանի գրեթե բոլոր զբոսաշրջիկները:

**Քաղցր սուջուխ։** Այս հայկական աղանդերը զարդարում է Հայաստանի բոլոր շուկաները: Սա շատ համեղ աղանդեր է՝ պատրաստված ընկույզից և խաղողի օշարակից:

**Փախլավա։** Եվ վերջապես, փախլավա: Այս բազմաշերտ թխվածքը՝ մանրացված ընկույզով և մեծ քանակությամբ մեղրով, կարող է իսկապես քաղցրացնել Ձեր կյանքը:

**Հարցեր և առաջադրանքներ՝**

* + - * Հայկական ո՞ր ուտեստներին ես ծանոթ։
      * Ո՞րն է քո ամենասիրելի կերակուրը։
      * Ի՞նչ հայկական ուտեստ կարող ես պատրաստել լրիվ ինքնուրույն։
      * Հայկական կերակուրներից ո՞րն ես հանդիպել այլ ազգերի մոտ։
      * Կարո՞ղ ես նշել ավանդական ևս մեկ ուտեստ։ Ինչպե՞ս են պատրաստում այն։ Պատմիր պատրաստման եղանակը։ Կազմիր բաղադրատոմս և գրիր այն աշխատանքային տետրում։
      * Ընտրիր մեկ ավանդական ուտեստ, տանը պատրաստիր այն և հյուրասիրիր հարազատներիդ բարեկենդանի կապակցությամբ։ Հետո կպատմես մեզ։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Սահմանել, թե որոնք են **Ձ-Ծ-Ց** բաղաձայնների ուղղագրության ու ուղղախոսության կանոնները։
* Սահուն կարդալ դասանյութը և վերարտադրել սեփական խոսքերով, բնութագրել դասանյութի հերոսներին և պատասխանել դասավերջի հարցերին։
* Հասկանալ քերականական հասկացությունները և կարողանալ մեկնաբանել
* Դասանյութն ամրապնդել վարժությունների միջոցով և բերել օրինակներ
* Մասնակցի խմբային աշխատանքներին։